Asad Fransiyaga ordenini qaytarib berdi

Suriya prezidenti Bashar Asad Faxriy legion ordenidan voz kechdi, u Asadga 2001 yilda topshirilgandi. Bu haqda Suriya prezidenti kantselyariyasining tvitterdagi xabarida aytiladi.
«Ordenni qaytarish haqidagi qaror Fransiyaning 14 aprel kuni Suriyaga qarshi tajovuzkorlikda Qo‘shma Shtatlar va Buyuk Britaniya tomonida qatnashganiga javob tarzida qabul qilindi», - deyiladi xabarda.
Aniqlik kiritilishicha, orden Ruminiyaning Damashqdagi elchixonasiga topshirilgan, u ayni damda Fransiyaning Suriyadagi manfaatlariga javob beradi.
Eslatib o‘tamiz, avvalroq Tramp Suriyada Rossiya qo‘shinlari bilan yuz bergan «qattiq to‘qnashuv» haqida aytgandi.